**Molėtų rajono savivaldybės taryba**

**SPRENDIMAS**

**Dėl pritarimo Molėtų rajono savivaldybės dalyvavimui projekte ir jungtinės veiklos (partnerystės) sutarties pasirašymui**

2024 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklių, patvirtintų Lietuvos Respublikos žemės ūkio ministro 2023 m. rugpjūčio 24 d. įsakymu Nr. 3D-563 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklių patvirtinimo“, 14, 22.2 punktais, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 papunkčiais, siekdama įgyvendinti Molėtų rajono savivaldybės 2024–2026 m. strateginio veiklos plano, patvirtinto Molėtų rajono savivaldybės tarybos 2024 m. sausio 25 d. sprendimu Nr. B1-1 „Dėl Molėtų rajono savivaldybės strateginio veiklos plano 2024–2026 metams patvirtinimo“, 01 programos „Verslo, ūkininkavimo sąlygų bei investicijų aplinkos gerinimo programa“ priemonę 01.2.1.3.6 „Melioracijos sistemų naudotojų asociacijų nariams ir valstybei priklausančių melioracijos sistemų rekonstravimas“, atsižvelgdama į ūkininko Andriaus Arlausko 2024 balandžio 4 d. raštą Nr. B19-337 „Dėl projekto pritarimo, bendrafinansavimo ir parengimui reikalingų dokumentų pateikimo“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybė, atstovaujama Molėtų rajono savivaldybės administracijos, kartu su pareiškėju ūkininku Andriumi Arlausku, partnerio teise dalyvautų teikiant projektą ir finansuotų su projektu „Ūkininkui Andriui Arlauskui ir valstybei priklausančių melioracijos sistemų rekonstravimas Čivylių, Suginčių, Toliejų kadastro vietovėse“ pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Investicijos į melioracijos sistemas“ susijusią tiesioginių išlaidų dalį.
2. Įsipareigoti Molėtų rajono savivaldybės biudžeto lėšomis padengti ne mažiau kaip 10 proc. nuo skirto finansavimo, bet ne daugiau kaip 30 000 eurų tinkamų finansuoti projekto išlaidų.
3. Pritarti projekto „Ūkininkui Andriui Arlauskui ir valstybei priklausančių melioracijos sistemų rekonstravimas Čivylių, Suginčių, Toliejų kadastro vietovėse“ įgyvendinimo jungtinės veiklos (partnerystės) sutarties pasirašymui su 1 punkte nurodytu pareiškėju.
4. Įpareigoti Molėtų rajono savivaldybės administracijos direktorių pasirašyti jungtinės veiklos (partnerystės) sutartį su pareiškėju.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras